**OPIS PREDMETU ZÁKAZKY**

„Modernizácia učební s cieľom skvalitnenia vzdelávacieho procesu na ZŠ Jilemnického 2 v Žiari nad Hronom“- stavebné práce

Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, verejný obstarávateľ umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.

Predmetom stavebných prác je:

Pred začatím búracích prác je nutné odstránenie všetkých kusov nábytku, demontáž elektrických pomôcok a zariadení a zariaďovacích predmetov zdravotechniky.

 Búracie práce stavebných prác pozostávajú z odstránenia existujúcich rozvodov elektroinštalácie – pre nové osvetlenie stropu a vybúranie existujúcej nefunkčnej elektrickej inštalácie v podlahe vedúcej k jednotlivým žiackym stolom. Elektrický kábel je v podlahe vedený v ochrannej trúbke, ktorá je tiež na mnohých miestach poškodená.

 V navrhovanej učebni fyziky budú vybúrané nové drážky pre prívod studenej vody a odtok kanalizačnou rúrou s napojením na existujúcu kanalizáciu.

Steny:

* Steny v miestnostiach sú opatrené existujúcou štukovou omietkou, ktorá je na mnohých miestach odlúpnutá. Modernizáciou elektrického osvetlenia a el. zariadení bude povrch stien poškodení odnímaním a búraním káblov a robením drážok pre nové rozvody.

Povrch stien očistiť od nečistôt, z časti odlúpnuté vrstvy starých náterov a omietok odstrániť, usadený prach a nečistoty očistiť. Ak sa na stenách nachádzajú plesne ošetriť povrch dezinfekčným prípravkom. Pred začatím nanášania náteru musí byť povrch čistý, súdržný, bez nečistôt a mastnôt. Keramický obklad po obvode umývadla odstrániť.

Stropy:

* Stropy v miestnostiach sú omietnuté štukovou omietkou.

Povrch stropov očistiť od nečistôt, z časti odlúpnuté vrstvy starých náterov a omietok odstrániť, usadený prach a nečistoty očistiť. Ak sa na stenách nachádzajú plesne ošetriť povrch dezinfekčným prípravkom. Pred začatím nanášania náteru musí byť povrch čistý, bez nečistôt a mastnôt.

Podlaha:

* V jednotlivých miestnostiach učební je existujúca podlaha – linoleum. Nakoľko v rámci navrhovaných prác sa budú robiť v učebni fyziky nové rozvody zdravotechniky v podlahe, je nutné odstránenie celého linolea. Existujúca PVC podlaha sa musí odstrániť aj s lepidlom na lepenie PVC podláh vo všetkých učebniach.

V rámci navrhovaných prác bude nanovo obnovený povrch stien, stropov a podláh a budú privedené nové rozvody elektroinštalácie a zdravotechniky ku žiackym stolom.

Steny: očistené steny od uvoľňujúcich sa častí napenetrovať penetračným náterom. v prípade veľkých dier a odlúpnutých častí hrubých omietok, tieto časti vyspraviť použitím sanačnej jadrovej omietky a následne naniesť lepidlo so sklotextilnou sieťkou, alebo naniesť jednovrstvovú sanačnú

omietku vystuženú sklotextilnou sieťkou. Interiérová farba na očistený a napenetrovaný povrch – primalex.

Strop: očistený strop od uvoľňujúcich sa častí napenetrovať penetračným náterom. v prípade veľkých dier a odlúpnutých častí hrubých omietok, tieto časti vyspraviť použítím sanačnej jadrovej omietky a následne naniesť lepidlo so sklotextilnou sieťkou, alebo naniesť jednovrstvovú sanačnú omietku vystuženú sklotextilnou sieťkou.

Podlaha: v  miestnostiach učební je navrhnutá nová podlaha PVC.

Zdravotechnika:

Rieši demontáže existujúcich zriaďovacích predmetov, potrubí a armatúr vody a kanalizácie a návrh nových zariaďovacích predmetov s pripojením na existujúce potrubia vody a kanalizácie v jednotlivých priestoroch.

Elektroinštalácie:

Rieši novú svetelnú a zásuvkovú el. inštaláciu, inštalácie prívodov nn 230 V, resp. príprav rozvodov 30 V pre pracovné stoly , výmena istiacich rozvádzačov

Detailné riešenie je vypracované v priloženej projektovej dokumentácii